1980D1096 — DA — 05.06.2003 — 008.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

A1 Tiltrædelsesakt for Østrig, Finland og Sverige C 241 21 29.8.1994 (tilpasset ved Rådets beslutning 95/1EF, Euratom, EKSF) L 001 1 ..

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

RÅDETS BESLUTNING

af 11. november 1980

om en finansiel aktion fra Fællesskabets side med henblik på udryddelse af klassisk svinepest

(80/1096/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger: ud fra følgende betragtninger: En af Fællesskabets opgaver på det veterinære område består i at forbedre bestandenes sundhedstilstand med henblik på en bedre brugsrentabilitet; for samhandelens vedkommende vil en sådan indsats i øvrigt bidrage til at fjerne de hindringer, der stadig består i handelen mellem medlemsstaterne med fersk kød eller levende dyr, og som skyldes forskelle i sundhedstilstanden; Fællesskabet har allerede truffet foranstaltninger i denne henseende med hensyn til visse kvægsygdomme; der er taget tilsvarende initiativer inden for svinesektoren, og de udgør, eftersom formålet med dem er at nå målene i traktatens artikel 39, stk. 1, litra a), en fælles foranstaltning i henhold til artikel 6, stk. 1, i Rådets forordning (EØF) nr. 729/70 af 21. april 1970 om finansiering af den fælles landbrugspolitik ( 4 ), senest ændret ved forordning (EØF) nr. 929/79 ( 5 ); da Fællesskabet bidrager til finansieringen af denne fælles foranstaltning, må det også kunne sikre sig, at de bestemmelser, medlemsstaterne træffer til gennemførelse heraf, bidrager til at opfylde nævnte formål; der bør derfor indføres en procedure til sikring af et snævert samarbejde mellem medlemsstaterne og Kommissionen; for at sikre, at den fælles foranstaltning virker efter hensigten, bør der sørges for, at de nationale udryddelsesplaner kan gennemføres fuldstændigt, når de er påbegyndt; der bør derfor gives mulighed for på baggrund af situationens udvikling at ændre de prognoser, som foranstaltningen bygger på, både for så vidt angår de til gennemførelsen nødvendige finansielle midler og varigheden — VEDTAGET FØLGENDE BESLUTNING:

▼M2

Artikel 1

De foranstaltninger, der er fastsat i:

— Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest ( 6 ) — og

— Rådets direktiv 80/1095/EØF af 11. november 1980 om bekæmpelse af klassisk svinepest på Fællesskabets område og om vedvarende beskyttelse mod sygdommen ( 7 ),

er omfattet af en fællesskabsstøtte.

▼M6

Artikel 2

1. Varigheden af Fællesskabets deltagelse i gennemførelsen af de i artikel 1 omhandlede foranstaltninger fastsættes til seks år for så vidt angår den oprindelige aktion og til fire år for så vidt angår den supplerende aktion. ►M7 Fællesskabets medvirken er dog begrænset til foranstaltninger, der er gennemført inden den 1. juli 1992. ◄

2. Den støtte, der skal afholdes over Fællesskabets budget under kapitlet vedrørende udgifter på landbrugsområdet anslås til 30 mio ECU for varigheden af den oprindelige aktion og til 12 mio ECU for Spanien og Portugal samt til 35 mio ECU for varigheden af den supplerende aktion.

▼B

Artikel 3

▼M2

1. Medlemsstaternes udgifter til de foranstaltninger, der træffes i medfør af den i artikel 5 omhandlede plan, er omfattet af en fællesskabsstøtte op til det i artikel 2 anførte beløb.

▼B

2. Medlemsstaterne får i forbindelse med en udryddelsesplan, som omhandlet i artikel 5 ►M6 , stk. 1 ◄ , af ►M2 Fællesskabet ◄ , refunderet:

a) højst 50 % af udgifterne til godtgørelse til ejerne for nedslagtning og destruktion af dyr;

b) indtil 0,125 europæiske regningsenheder pr. dosis vaccine, der anvendes ved nødvaccination i enten en medlemsstat eller en region, som er erklæret officielt fri for svinepest efter fremgangsmåden i artikel 7, stk. 2, i direktiv 80/1095/EØF, eller i en medlemsstat eller en region, hvor vaccination har været forbudt i mindst tre måneder, dog kun såfremt de svin, der vaccineres, skal slagtes senest tre måneder efter vaccinationen;

c) indtil 0,125 europæiske regningsenheder pr. dosis vaccine, der anvendes ved vaccination i visse nærmere bestemte regioner med henblik på gennemførelse af en i henhold til artikel 7 i direktiv 80/1095/EØF godkendt udryddelsesplan, idet sådan refusion dog kun vil blive ydet i planens første to år;

d) indtil 1 europæisk regningsenhed pr. prøve, der undersøges på laboratorium i forbindelse med kontrolundersøgelse, der gennemføres for at kunne erklære bedrifter eller regioner officielt fri for svinepest.

▼M6

2a. I forbindelse med den i artikel 2, stk. 1, omhandlede supplerende aktion yder Fællesskabet refusion til medlemsstaterne i følgende omfang:

a) højst 50 % af udgifterne til godtgørelse til ejerne for nedslagning og destruktion af svin i de besætninger, hvor der er konstateret sygdomsudbrud på en medlemsstats område;

b) højst 50 % af udgifterne til godtgørelse til ejerne for nedslagning og destruktion af svin som led i systematisk serologisk kontrolundersøgelse med henblik på gennemførelsen af den i artikel 5, stk. 1a, omhandlede nye plan;

c) indtil 0,125 ECU pr. dosis vaccine, der anvendes ved nødvaccination — i en medlemsstat, som er erklæret officielt fri for klassisk svinepest efter artikel 7, stk. 1, i direktiv 80/1095/EØF, — i en region, som er erklæret officielt fri for klassisk svinepest efter artikel 7, stk. 2, i direktiv 80/1095/EØF, — i en medlemsstat, hvor systematisk vaccination har været forbudt i mindst tre måneder, — på en del af en medlemsstats område, hvor systematisk vaccination har været forbudt i mindst tre måneder. Under alle omstændigheder kan der kun ydes refusion for vaccination, som gennemføres i året efter påbegyndelsen af vaccinationerne i det pågældende område;

d) indtil 0,125 ECU pr. dosis vaccine, der anvendes ved vaccination i visse nærmere bestemte regioner med henblik på gennemførelsen af den i artikel 5, stk. 1a, omhandlede nye plan. Sådan refusion vil dog kun blive ydet i planens første to år;

e) højst 1 ECU pr. prøve, der undersøges på laboratorium, enten i forbindelse med kontrolundersøgelser for klassisk svinepest, der gennemføres for at kunne erklære bedrifter eller regioner officielt fri for svinepest, eller som led i undersøgelser, der gennemføres med henblik på at fastslå den vedvarende forekomst af svinepestvirus på bedrifter eller i regioner, hvor der gennemføres svinepestvaccination, eller som led i undersøgelser, der gennemføres med henblik på at diagnosticere sygdommen.

▼B

3. ►M6 Stk. 2 og 2a gælder ligeledes ◄ for de foranstaltninger, der træffes umiddelbart efter udbrud af svinepest i en medlemsstat, som er officielt fri for denne sygdom i henhold til direktiv 80/1095/EØF.

4. Gennemførelsesbestemmelserne til denne artikel vedtages efter fremgangsmåden i artikel 13 i forordning (EØF) nr. 729/70.

5. Der kan kun ydes økonomisk bidrag fra Fællesskabet til de af medlemsstaterne vedtagne foranstaltninger, hvis der er truffet positiv beslutning om de pågældende bestemmelser i henhold til artikel 5, stk. 3.

▼M5

Med forbehold af artikel 12, stk. 2, i direktiv 80/1095/EØF ydes Fællesskabets økonomiske bidrag fortsat for de af medlemsstaterne vedtagne foranstaltninger, som tager sigte på at forlænge varigheden af de planer, der er godkendt i henhold til artikel 5, stk. 3, med et år.

▼B

Artikel 4

1. Ansøgninger om betaling skal omfatte udgifter afholdt af medlemsstaterne i kalenderåret, og de skal fremsendes til Kommissionen inden den 1. juli det følgende år.

▼M2

2. Artikel 7, stk. 1, i forordning (EØF) nr. 729/70 gælder for Kommissionens beslutninger vedrørende Fællesskabets finansiering af denne foranstaltning.

▼B

3. Gennemførelsesbestemmelserne til denne artikel vedtages efter fremgangsmåden i artikel 13 i forordning (EØF) nr. 729/70.

Artikel 5

1. Medlemsstaterne meddeler Kommissionen den i artikel 3 i direktiv 80/1095/EØF omhandlede plan, inden den iværksættes, og senest den 31. december 1981.

Dog kan denne skæringsdato

a) ikke gøres gældende over for medlemsstater, som er officielt fri for svinepest, men som, medens den i artikel 2, stk. 1, omhandlede foranstaltning står på, har mistet denne status som følge af, at sygdommen bryder ud eller vedvarende forekommer;

b) efter fremgangsmåden i artikel 6 ændres til 31. december 1982, dersom det viser sig, at iværksættelsen af planen på det fastsatte tidspunkt skaber alvorlige problemer for visse medlemsstater;

▼M3

c) skæringsdatoen ændres til den 31. december 1986 for Spanien og Portugal.

▼M6

1a. I forbindelse med den supplerende aktion meddeler medlemsstaterne Kommissionen den i artikel 3a i direktiv 80/1095/EØF omhandlede nye plan inden datoen for dens iværksættelse, men senest tre måneder inden udløbet af deres oprindelige planer. Dog kan sidstnævnte frist ikke gøres gældende over for medlemsstater, som er officielt fri for klassisk svinepest, men som, medens den i artikel 2, stk. 1, omhandlede foranstaltning står på, har mistet denne status som følge af, at sygdommen bryder ud og vedvarende forekommer.

▼B

2. Medlemsstaterne meddeler snarest Kommissionen, hvilke foranstaltninger der i tilfælde af udbrud af svinepest træffes i henhold til ►M6 artikel 3, stk. 2, 2a eller 3 ◄ .

3. Kommissionen gennemgår de planer og foranstaltninger, som er meddelt i henhold til ►M6 stk. 1, 1a og 2 ◄ , for at fastslå, om de er i overensstemmelse med bestemmelserne i artikel 1 og dennes mål, og om betingelserne for økonomisk tilskud fra Fællesskabet er opfyldt. Senest to måneder efter modtagelsen af oplysningerne vedrørende planerne eller foranstaltningerne forelægger Kommissionen Den stående Veterinærkomité et udkast til beslutning. Denne komité afgiver udtalelse efter fremgangsmåden i artikel 6. Fondskomiteen høres vedrørende de finansielle aspekter.

4. Kommissionen foretager regelmæssigt kontrol på stedet for ud fra et veterinært synspunkt at sikre sig, at planerne gennemføres.

Medlemsstaterne træffer de foranstaltninger, der er nødvendige for at lette denne kontrol og især for at sikre, at de sagkyndige efter anmodning kan råde over alle oplysninger og dokumenter, der er nødvendige for at kunne vurdere, om planerne gennemføres.

De almindelige gennemførelsesbestemmelser til denne artikel, særlig vedrørende hyppigheden af og de nærmere bestemmelser for gennemførelsen af den i andet afsnit omhandlede kontrol, gennemførelsesbestemmelserne vedrørende udpegelsen af de veterinærsagkyndige samt den fremgangsmåde, som disse skal følge ved udarbejdelsen af deres rapport, fastlægges efter fremgangsmåden i artikel 6.

▼M2

Artikel 5a

Forordning (EØF) nr. 129/78 og artikel 8 og 9 i forordning (EØF) nr. 729/70 finder tilsvarende anvendelse.

▼M8

Artikel 6

1. Kommissionen bistås af Den Stående Komité for Fødevarekæden og Dyresundhed nedsat ved artikel 58 i forordning (EF) nr. 178/2002 ( 8 ).

2. Når der henvises til denne artikel, anvendes artikel 5 og 7 i afgørelse 1999/468/EF ( 9 ).

Perioden i artikel 5, stk. 6, i afgørelse 1999/468/EF fastsættes til tre måneder.

3. Komitéen vedtager selv sin forretningsorden.

▼M1 —————

▼M6 —————

▼B

Artikel 9

Denne beslutning er rettet til medlemsstaterne.

( 1 ) EFT nr. C 132 af 3. 6. 1980, s. 8.

( 2 ) EFT nr. C 175 af 14. 7. 1980, s. 79.

( 3 ) EFT nr. C 300 af 18. 11. 1980, s. 17.

( 4 ) EFT nr. L 94 af 28. 4. 1970, s. 13.

( 5 ) EFT nr. L 117 af 12. 5. 1979, s. 4.

( 6 ) EFT nr. L 47 af 21. 2. 1980, s. 11.

( 7 ) EFT nr. L 325 af 1. 12. 1980, s. 1.

( 8 ) EFT L 31 af 1.2.2002, s. 1.

( 9 ) EFT L 184 af 17.7.1999, s. 23.